text: রামেকের চিকিৎসকদের মাস্ক ও পিপিই দিলেন এমপি এনামুল হক :: BanglaNews24.com mobile
  রামেকের চিকিৎসকদের মাস্ক ও পিপিই দিলেন এমপি এনামুল হক
  মাস্ক ও পিপিই দিচ্ছেন এমপি এনামুল হক
  রাজশাহী: দেশে চলমান করোনা ভাইরাসের প্রাদুর্ভাব মোকাবিলায় বাগমারা আসনের সংসদ সদস্য ইঞ্জিনিয়ার এনামুল হকের ব্যক্তিগত তহবিল থেকে রাজশাহী মেডিক্যাল কলেজের চিকিৎসকদের স্বাস্থ্য সুরক্ষা উপকরণ কেএন-৯৫ মাস্ক এবং পিপিই উপহার দেওয়া হয়েছে।
  রোববার (১৭ মে) দুপুরে রাজশাহী মেডিক্যাল কলেজের অধ্যক্ষ ডা. নওশাদ আলীর কার্যালয়ে প্রধান অতিথি হিসেবে উপস্থিত থেকে এসব স্বাস্থ্য সুরক্ষা সামগ্রী দেন ইঞ্জিনিয়ার এনামুল হক এমপি।
  ইঞ্জিনিয়ার এনামুল হক এমপি বলেন, ব্যক্তিগত তহবিল থেকে রাজশাহী মেডিকেলে ২শ' পিস কেএন-৯৫ মাস্ক এবং ২শ' পিস পিপিই দেওয়া হলো। চাহিদা অনুযায়ী পরবর্তীতে আরও পিপিই দেওয়া হবে।
  এ সময় রাজশাহী মেডিক্যাল কলেজের অধ্যক্ষ ডা. নওশাদ আলীসহ সব চিকিৎসক, এনা গ্রুপের রাজশাহী অঞ্চলের প্রধান সারোয়ার জাহান, জেলা আ'লীগের সাবেক সাংগঠনিক সম্পাদক আলফোর রহমান, বাগমারা উপজেলা আ'লীগের ভারপ্রাপ্ত সাধারণ সম্পাদক অধ্যক্ষ গোলাম সারওয়ার আবুল, সহ-দপ্তর সম্পাদক নুরুল ইসলাম উপস্থিত ছিলেন।